— Свой чарговы жніўны сезон ён пачаў з абмалоту насеннікаў ранніх злакавых траў, намалаціўшы больш за 6 тон вораху купкоўкі. А тым часам паспеў азімы рапс, дзе Міхаіл таксама спачатку працаваў адзін. Праўда, назаўтра яму на дапамогу прыйшоў Міхаіл Будчанка, пастаянным месцам працы для якога з’яўляецца Багушэўскі лясгас. На час жніва ён сеў за штурвал зернеўборачнага камбайна, — расказаў Андрэй Дзядушка, галоўны аграном сельгасарганізацыі.